20. 9. 88 De Europæiske Fællesskabers Tidende Nr. C 246/3 
II 
(Forberedende retsakter) 
KOMMISSIONEN 
Forslag til Rådets direktiv om EF-statsborgeres valgret til kommunevalg i den medlemsstat, 
hvor de har bopæl 
KOM(88) 371 endelig udg. 
(Forelagt af Kommissionen den 24. juni 1988) 
(88/C 246/04) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I henhold til Traktatens artikel 3, litra c), skal Fællesska­
bets virke indebære fjernelse af hindringerne for den frie 
bevægelighed for personer mellem medlemsstaterne; 
i henhold til Traktatens artikel 8A skal Fællesskabet 
vedtage foranstaltninger med henblik på gradvis etable­
ring af et område uden indre grænser med fri bevæge­
lighed for personer i overensstemmelse med bestemmel­
serne i Traktaten; 
retten til fri bevægelighed kan kun udøves under respekt 
for den enkeltes personlige frihed og værdighed, dersom 
det såvel retligt som faktisk sikres, at EF-statsborgere fra 
andre medlemsstater kan integreres i værtslandet; 
tildeling af valgret og valgbarhed til kommunevalg i den 
medlemsstat, hvori der haves bopæl, synes nødvendig for 
at sikre denne integration, der således bidrager til over­
holdelse af de demokratiske rettigheder, som medlems­
staterne i Den Fælles Akt har bekræftet at ville fremme; 
nødvendigheden af en handling med henblik på at sikre 
tildeling af valgret til kommunevalg i den medlemsstat, 
hvori der haves bopæl, er af Fællesskabets øverste 
instanser blevet understreget mange gange, det være sig 
lige fra topmødet i Paris i 1974 til den af ad hoc-komi-
téen vedrørende Borgernes Europa udarbejdede rapport, 
der blev godkendt af Det Europæiske Råd i juni 1985 i 
Milano; i flere medlemsstater berøves EF-borgere, der er bosid­
dende i en anden medlemsstat, valgretten til kommune­
valg i hjemlandet; derfor bør tildeling af valgret til 
kommunevalg i bopælskommunen opstilles som et af 
Fællesskabets mål; med henblik på virkeliggørelsen af 
dette mål er det nødvendigt med en handling fra Fælles­
skabets side for derved at sikre, at den frie bevægelighed 
for personer ikke medfører fortabelse af politiske rettig­
heder, der ellers tilkommer borgerne på kommunalt 
plan; 
valgret til kommunevalg i den medlemsstat, hvori der 
haves bopæl, bør tillægges de EF-statsborgere fra andre 
medlemsstater, der måtte ansøge herom, og som kan 
bevise, at de i bopælslandet har opholdt sig uafbrudt i et 
tidsrum, der ikke må overstige en kommunalbestyrelses 
valgperiode; de andre regler, der gælder for bopælslan­
dets egne statborgere, skal under samme vilkår gælde for 
statsborgere fra andre medlemsstater; 
statsborgere fra andre medlemsstater bør indrømmes 
valgbarhed i den kommune, hvori de har valgret, dersom 
de har opholdt sig i bopælslandet i et tidsrum, der dog 
ikke må overstige to kommunalbestyrelsers valgperioder 
sammenlagt; de andre regler, der gælder for bopælslan­
dets egne statsborgere, skal under samme vilkår gælde 
for statsborgere fra andre medlemsstater; 
medlemsstaterne bør dog have ret til at udelukke stats­
borgere fra andre medlemsstater fra at udøve hvervet 
som borgmester og viceborgmester, fordi dette hverv 
falder uden for rammerne af kommunale opgaver, samt 
fra at deltage i valg af en parlamentarisk forsamling; 
der bør tages hensyn til situationen i medlemsstater, hvor 
antallet af statsborgere fra andre medlemsstater over­
stiger 20 %; med henblik herpå bør der forudses 
mulighed for ikke at anvende direktivet ved det første 
valg; Kommissionen skal endvidere forelægge en rapport 
om dette problem og i givet fald foreslå andre over­
gangsforanstaltninger med henblik på de følgende valg; 
Nr. C 246/4 De Europæiske Fællesskabers Tidende 20. 9. 88 
der bør endvidere forudses mulighed for, at medlemssta­
terne for så vidt angår de to første valg kan fastsætte, at 
antallet af bestyrelsesmedlemmer, der er statsborgere fra 
andre medlemsstater, ikke må overstige 25 % af det 
samlede antal medlemmer af en kommunalbestyrelse; 
det er imidlertid nødvendigt, at Kommissionen tre år 
efter udløbet af overgangsperioden forelægger Rådet en 
rapport om anvendelsen af dette direktivs bestemmelser; 
Traktaten indeholder ikke fornøden hjemmel til at 
iværksætte de foranstaltninger, der er nødvendige til 
virkeliggørelsen af ovennævnte mål — 
UDSTEDT FØLGENDE DIREKTIV: 
AFSNIT I 
GENERELLE BESTEMMELSER 
Artikel 1 
I dette direktiv forstås ved: 
1. »EF-statsborgere«: personer, der er statsborgere i et af 
Det Europæiske Fællesskabs medlemsstater, og som 
har de til dette statsborgerskab knyttede borgerlige 
rettigheder. 
2. »Kommunevalg«: almindelige direkte valg af kommu­
nale organer (kommunalbestyrelser eller borgmestre 
for kommuner), der i henhold til den nationale 
lovgivning har beføjelse til at styre og forvalte det 
første trin i den politiske og administrative struktur. 
3. »Valgret«: borgeres ret til at deltage i almindelige 
direkte valg. 
4. »Valgbarhed«: borgerens ret til at lade sig opstille og 
vælge ved almindelige direkte valg. 
AFSNIT II 
VALGRET 
Artikel 2 
Medlemsstaterne indrømmer EF-statsborgere fra andre 
medlemsstater, der lovligt er bosiddende på deres 
område, valgret til kommunevalg i den kommune, hvori 
de har bopæl, forudsat at de i artikel 3 til 6 opstillede 
betingelser er opfyldt. 
Artikel 3 
1. EF-statsborgere, der ønsker at udøve den i artikel 2 
nævnte valgret, skal med henblik herpå til de kompetente 
myndigheder i bopælskommunen indgive ansøgning om 
optagelse på de kommunale valglister. De kompetente myndigheder i bopælslandet informerer 
EF-statsborgere fra andre medlemsstater om denne ret 
efter de samme regler som dem, der finder anvendelse 
med henblik på at informere bopælslandets egne stats­
borgere om deres valgret. 
2. EF-statsborgere fra andre medlemsstater skal med 
henblik på valgrettens udøvelse fremlægge et dokument, 
der er udstedt af et af hjemlandets konsulater, og hvori 
det attesteres: 
— at de ikke i hjemlandet er frataget deres borgerlige 
rettigheder, og 
— at de ikke længere udøver valgret til kommunevalg i 
hjemlandet, enten fordi de har taget bopæl i en 
anden medlemsstat, eller fordi de har ansøgt om at 
blive slettet af den kommunale valgliste, hvorpå de 
tidligere var optaget, med henblik på herefter at 
udøve valgretten i deres bopælskommune. 
Artikel 4 
1. Enhver EF-statsborger fra en anden medlemsstat 
har, når de uafbrudt har haft bopæl i værtslandet i et, 
bestemt tidsrum, der dog ikke må overstige en kommu­
nalbestyrelses valgperiode, ret til at ansøge om optagelse 
på bopælskommunens valglister. 
Det af værtslandets myndigheder udstedte dokument, 
der attesterer, at vedkommende har taget fast ophold, 
tjener som bevis for fast bopæl. Det tidsrum, som 
opholdet anses for at have varet, beregnes fra den dato, 
hvor ansøgningen om udstedelse af dokumentet blev 
indgivet. 
2. Endvidere gælder det, at ansøgning om optagelse 
på bopælskommunens valglister kun kan imødekommes, 
dersom de i den nationale lovgivning fastsatte regler er 
overholdt, herunder navnlig regler med hensyn til hvor 
lang tid opholdet mindst skal have varet i kommunen 
samt regler vedrørende frister for optagelse på valgli­
sterne. 
Artikel 5 
De i bopælslandets nationale lovgivning fastsatte bestem­
melser med hensyn til 
— aldersbetingelserne for valgret 
— habilitetskravene til valgret 
til kommunalvalg finder uden forskel anvendelse på 
EF-statsborgere fra andre medlemsstater. 
Artikel 6 
En EF-statsborger fra en anden medlemsstat, der er 
optaget på de kommunale valglister i den medlemsstat, 
hvori han har bopæl, er underkastet de samme forplig­
telser som vedkommende stats egne statsborgere, 
herunder navnlig pligt til at stemme, hvis noget sådant er 
foreskrevet i den pågældende medlemsstat. 
20. 9. 88 De Europæiske Fællesskabers Tidende Nr. C 246/5 
AFSNIT III 
VALGBARHED 
Artikel 7 
Medlemsstaterne indrømmer EF-statsborgere fra andre 
medlemsstater ret til valgbarhed til kommunalvalg i den 
kommune, hvori de har valgret, forudsat at de i artikel 8 
til 10 fastsatte betingelser er opfyldt. 
Artikel 8 
1. En EF-statsborger er valgbar til kommunevalg i sin 
bopælskommune i en anden medlemsstat end hjem­
landet, forudsat at den pågældende uafbrudt har haft 
bopæl i et nærmere fastsat tidsrum, der dog ikke må 
overstige en periode svarende til to kommunalbestyrel­
sers valgperioder. 
2. De i artikel 4, stk. 1, andet afsnit, fastsatte bestem­
melser finder tilsvarende anvendelse. 
Artikel 9 
De i bopælslandets nationale lovgivning fastsatte bestem­
melser med hensyn til 
— aldersbetingelserne for valgret 
— habilitetskravene til valgret 
til kommunevalg finder uden forskel anvendelse på 
EF-statsborgere fra andre medlemsstater. 
Artikel 10 
1. Medlemsstaterne kan fastsætte, at EF-statsborgere 
fra andre medlemsstater ikke må varetage hvervet som 
borgmester eller viceborgmester eller andet tilsvarende 
hverv. 
2. Når medlemmerne af en kommunalbestyrelse i 
denne egenskab automatisk er medlemmer af et valg­
mandskollegium, der foretager valg til en parlamentarisk 
forsamling, kan medlemsstaterne fastsætte, at EF-stats­
borgere fra andre medlemsstater, som er medlemmer af 
en kommunalbestyrelse, ikke kan deltage i et sådant valg. 
Der kan for vedkommende EF-statsborgere indsættes 
suppleanter i henhold til de i den nationale lovgivning 
gældende regler om valg af suppleanter til valgmandskol­
legiet. 
Når en kommunalbestyrelse af sin midte vælger medlem­
merne til et valgmandskollegium, der foretager valg til en parlamentarisk forsamling, kan medlemsstaterne fast­
sætte en bestemmelse om, at EF-statsborgere fra andre 
medlemsstater, der er medlemmer af en kommunalbesty­
relse, ikke kan deltage i valget af valgmandskollegiets 
medlemmer. 
AFSNIT IV 
OVERGANGSBESTEMMELSER 
Artikel 11 
Hvor antallet af EF-statsborgere, der er bosiddende i en 
anden medlemsstat, overstiger 20 % af denne medlems­
stats samlede befolkning, kan medlemsstaten undlade at 
anvende dette direktiv ved de første almindelige valg, 
hvor dette direktiv finder anvendelse, jf. artikel 14. 
Efter denne periode forelægger Kommissionen Rådet en 
rapport og foreslår i givet fald nødvendige foranstalt­
ninger med henblik på en gradvis anvendelse af direk­
tivet. 
Artikel 12 
Medlemsstaterne kan for de to første almindelige 
kommunevalg, der finder sted, efter at dette direktiv er 
bragt i anvendelse, fastsætte, at antallet af EF-statsbor­
gere fra andre medlemsstater, der er medlemmer af en 
kommunalbestyrelse, ikke må overstige en fjerdedel af 
kommunalbestyrelsens samlede antal medlemmer. 
AFSNIT V 
AFSLUTTENDE BESTEMMELSER 
Artikel 13 
Tre år efter udløbet af den i artikel 11 og 12 fastsatte 
overgangsperiode forelægger Kommissionen Europa-
Parlamentet og Rådet en rapport om anvendelsen af 
dette direktivs bestemmelser. 
Artikel 14 
Medlemsstaterne træffer de nødvendige foranstaltninger 
for at efterkomme dette direktiv senest tre år efter dets 
meddelelse. 
De underretter Kommissionen om de bestemmelser, der 
er vedtaget med henblik herpå. 
Artikel 15 
Dette direktiv er rettet til medlemsstaterne.